**OPĆINA SRAČINEC**

*BILJEŠKE UZ FINANCIJSKE IZVJEŠTAJE*

*ZA RAZDOBLJE OD*

*01. SIJEČNJA DO 31. OŽUJKA 2025. GODINE*

Sračinec, travanj, 2025. godina

**REPUBLIKA HRVATSKA**

**VARAŽDINSKA ŽUPANIJA**

**OPĆINA SRAČINEC**

Sračinec, Varaždinska 188

OIB: 01126367431

Sračinec, 09. travnja 2025. godine

BILJEŠKE

UZ FINANCIJSKE IZVJEŠTAJE

*za razdoblje od 01. siječnja do 31. ožujka 2025. godine*

1. Naziv obveznika: **OPĆINA SRAČINEC**

2. Sjedište obveznika: 42209 SRAČINEC

3. Adresa sjedišta: Varaždinska 188

4. Šifra općine: 410

5. Broj RKP-a: 31448

6. Matični broj: 02685698

7. OIB: 01126367431

8. Razina: 22 i 23

9. Razdjel: 000

10. Šifra djelatnosti - NKD 2007: 8411

11. Razdoblje**: 01.01. – 31.03.2025. godine**

***1. UVOD***

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22 i 52/25) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. ožujka 2025. godine i druge aktualnosti, Ministarstva financija, KLASA: 400-02/25-01/14; URBROJ: 513-05-03-25-1 od 03. travnja 2025., sastavljen je Financijski izvještaj Općine Sračinec za razdoblje siječanj – ožujak 2025. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Izvještaja o obvezama (Obrazac OBVEZE) i ovih Bilješki.

***Bilješka broj 1*** – Općina Sračinec primjenjuje proračunsko računovodstvo u skladu sa Zakonom o proračunu (Narodne novine, br. 144/21) i Pravilnikom o proračunskom računovodstvu i računskom planu (Narodne novine, broj 158/23 i 154/24). Prema odredbama navedenih propisa Općina u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora.

Knjigovodstvo se vodi po načelu dvojnog knjigovodstva, prema propisanom računskom planu, vode se poslovne knjige: dnevnik, glavna knjiga i pomoćne knjige. Prihodi i primici te rashodi i izdaci iskazuju se prema modificiranom računovodstvenom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška.

Nastavno se u Bilješkama obrazlažu numerički podaci i veća odstupanja iskazana u obrascima Financijskih izvještaja.

***2. IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PRRAS)***

**UKUPNI PRIHODI I PRIMICI**

*Ukupni prihodi i primici* (X678) ostvareni su u izvještajnom razdoblju u iznosu od 938.728,78 € što je 15,5% više u odnosu na ostvarenje u istom razdoblju prethodne godine, a apsolutno razlika iznosi 126.118,31 €. Najveći utjecaj na ukupno povećanje prihoda imaju prihodi poslovanja (6) koji su za 79.183,31 € veći u odnosu na prethodno razdoblje, odnosno za 9,7%. Povećanje u odnosu na prethodnu godinu zabilježeno je i kod prihoda od prodaje nefinancijske imovine (7) u iznosu od 46.935,00 €, odnosno prethodne godine u ovom izvještajnom razdoblju nismo imali ovih prihoda, dok primitaka od financijske imovine i zaduživanja (8) nemamo u ovome izvještajnom razdoblju ni za prethodnu ni za ovu godinu.

U strukturi ukupno ostvarenih prihoda i primitaka, prihodi poslovanja čine udio od 95,0%, a prihodi od prodaje nefinancijske imovine 5,0%.

**UKUPNI RASHODI I IZDACI**

*Ukupni rashodi i izdaci* (Y345) ostvareni su u istom razdoblju u iznosu od 766.606,12 €, što je 78,3% više u odnosu na isto razdoblje prethodne godine, a apsolutno razlika iznosi 336.719,29 €. Najveći utjecaj na ukupno povećanje rashoda imalo je povećanje rashoda za nabavu nefinancijske imovine (4) koji su za 312.517,87 € veći u odnosu na prethodno razdoblje, odnosno za 2.716,5%. Povećanje u odnosu na prethodnu godinu zabilježeno je i kod rashoda poslovanja (3) u iznosu od 36.076,42 €, odnosno za 10,2% u odnosu na isto razdoblje prethodne godine. Izdaci za financijsku imovinu i otplate zajmova (5) isti su kao i prethodne godine u ovom izvještajnom razdoblju te oni iznose 52.772,94 €.

U nastavku daje se tabelarni prikaz rezultata poslovanja po navedenim skupinama prihoda odnosno rashoda poslovanja.

**Tablica 1.**

**Ukupni prihodi i rashodi, primici i izdaci za razdoblje siječanj – ožujak 2025. godine**

|  |  |  |  |  |  |
| --- | --- | --- | --- | --- | --- |
| Račun | Opis | ŠIFRA izPR -RAS | Ostvareno prethodne godine | Ostvareno tekuće razdoblje | Index |
| 6 | Prihodi poslovanja | 6 | 812.610,47 | 891.793,78 | 109,7 |
| 7 | Prihodi od prodaje nefinancijske imovine | 7 | 0,00 | 46.935,00 | - |
| 8 | Primici od financijske imovine i zaduživanja | 8 | 0,00 | 0,00 | - |
| UKUPNO PRIHODI I PRIMICI | **X678** | **812.610,47** | **938.728,78** | **115,5** |
| 3 | Rashodi poslovanja | 3 | 353.734,42 | 389.810,84 | 110,2 |
| 4 | Rashodi za nabavu nefinancijske imovine | 4 | 23.379,47 | 324.022,34 | 1.385,9 |
| 5 | Izdaci za financijsku imovinu i otplatu zajmova | 5 | 52.772,94 | 52.772,94 | 100,0 |
| UKUPNO RASHODI I IZDACI | **Y345** | **429.886,83** | **766.606,12** | **178,3** |
| 922 | VIŠAK PRIHODA I PRIMITAKA | X005 | 382.723,64 | 172.122,66 | 45,0 |
| 922 | MANJAK PRIHODA I PRIMITAKA | Y005 | 0,00 | 0,00 | - |
| 922 | VIŠAK PRIHODA I PRIMITAKA – PRENESENI | 9221-9222 | 604.587,11 | 817.829,63 | 135,3 |
| 922 | MANJAK PRIHODA I PRIMITAKA – PRENESENI | 9222-9221 | 0,00 | 0,00 | - |
| 922 | **RASPOLOŽIVO U SLJEDEĆEM RAZDOBLJU** | **X006/Y006** | **987.310,75** | **989.952,29** | **100,3** |

**Bilješka broj 2 - PRIHODI POSLOVANJA (6)**

Prihodi poslovanja (6) u razdoblju siječanj - ožujak 2025. godine ostvareni su u iznosu 891.793,78 €. U odnosu na ostvarenje prihoda u istom razdoblju prethodne godine bilježi se povećanje od 79.183,31 € ili 9,7%.

U strukturi ovih prihoda najznačajniju stavku čine prihodi od poreza (61) s udjelom od 72,1%, slijede pomoći iz inozemstva i od subjekata unutar općeg proračuna (63) s udjelom od 22,4%, zatim prihodi od imovine (64) s udjelom od 4,2%, zatim prihodi od upravnih i administrativnih pristojbi, pristojbi po posebnim propisima i naknada (65) s udjelom od 1,1% te prihodi od prodaje proizvoda i robe te pruženih usluga, i prihodi od donacija te povrati po protestiranim jamstvima (66) s udjelom od 0,2%.

*Prihodi od poreza* (61) ostvareni su u iznosu 642.776,52 € što u odnosu na ostvarenje u istom razdoblju prethodne godine predstavlja povećanje za 26,0%, odnosno 132.642,37 € u apsolutnom iznosu. Vrijednosno najznačajnije povećanje u odnosu na izvještajno razdoblje iz prethodne godine predstavljaju prihodi od poreza na dohodak (611) koji su ostvareni u iznosu od 605.988,36 € što predstavlja povećanje od 20,6% u odnosu na isto razdoblje prethodne godine, odnosno 103.637,74 € u apsolutnom iznosu (najveće povećanje se odnosi na porez na dohodak od nesamostalnog rada – 6111 , ali bilježi se povećanje i kod poreza na dohodak od kapitala – 6114; ostali porezi vezani uz 611 bilježe smanjenje ali zbog toga što u ovom izvještajnom razdoblju ove godine nismo proknjižili porez na dohodak prema FINA izvješću dok prošle godine jesmo – kasno je došao izvještaj).

*Porezi na imovinu* (613) ostvareni su u iznosu od 35.083,49 € što predstavlja povećanje u odnosu na isto razdoblje prethodne godine u iznosu od 29.175,65 €, odnosno 493,8%, a razlog povećanja je u povećanju prihoda od poreza na promet nekretnina (6134) koji ima najveći udio u porezima na imovinu.

*Porezi na robu i usluge* (614) ostvareni su u iznosu od 1.704,67 € i u odnosu na isto razdoblje prethodne godine smanjeni su za 171,02 €, odnosno za 9,1%. Ti porezi se odnose na poreze na potrošnju alkoholnih i bezalkoholnih pića te se iskazuju prema potrošnji u ugostiteljstvu.

*Pomoći iz inozemstva i od subjekata unutar općeg proračuna* (63) su ostvarene u ukupnom iznosu od 199.933,38 €, a odnose se na tekuće pomoći proračunu iz drugih proračuna 6331 (Ministarstvo obrazovanja za održivost dječjih vrtića) u iznosu od 32.241,00 € i pomoći fiskalnog izravnanja 6353 u iznosu od 167.692,38 €.

*Prihodi od imovine* (64) ostvareni su u iznosu od 37.053,30 € ili 18,2% manje nego u istom razdoblju prethodne godine, ponajprije zbog manjih naknada za korištenje nefinancijske imovine, dok su se naknade za koncesije i prihodi od zakupa i iznajmljivanja imovine neznatno smanjili.

*Prihodi od financijske imovine* (641) nisu evidentirani u 2024. i 2025. godini (tekućoj godini s 01.01.) kao što je to bila ranija praksa, već su za 2024. evidentirani s 31.12.2024., a za 2025. će najvjerojatnije biti s 31.12.2025. Odnose se na kamate na depozite po viđenju.

*Prihodi od nefinancijske imovine* (642) ostvareni su u iznosu od 37.053,30 € ili 18,2% manje u odnosu na isto razdoblje prethodne godine. Najznačajniji prihodi od nefinancijske imovine su prihodi od zakupa i iznajmljivanja imovine (prihodi od iznajmljivanja društvenih prostorija) i prihodi od naknade za korištenje nefinancijske imovine (naknada za korištenje prostora elektrana).

*Prihodi od upravnih i administrativnih pristojbi, pristojbi po posebnim propisima i naknade* (65) ostvareni su u iznosu 9.792,53 €, što je za 63,5% manje u odnosu na prethodnu godinu. Najveće smanjenje odnosi se na smanjenje ostalih nespomenutih prihoda (6526) koji su manji za 6.064,22 € u odnosu na prethodnu godinu (prošle godine smo imali uplate od tvrtke Eco net d.o.o. – povrat sredstava za optičku mrežu) te komunalne naknade (6532) koje su manje za 8.819,39 € u odnosu na prethodnu godinu (ovisno o tome dali se uplatnice za drugu ratu izdaju početkom ili krajem godine).

*Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima* (66) ostvareni su u iznosu 2.238,05 €, a odnose se na postotak od fakturirane i naplaćene naknade za uređenje voda 6615.

\*Napomena: Porezna uprava dostavlja dokumentaciju za uskladu poreza jako blizu roka za predaju financijskih izvještaja pa nisu usklađeni porezi za ožujak 2025. godine.

**Bilješka broj 3 - RASHODI POSLOVANJA (3)**

Rashodi poslovanja (3) ostvareni su u ukupnom iznosu od 389.810,84 €, što je za 10,2% više u odnosu na isto razdoblje prethodne godine, odnosno u apsolutnom iznosu rashodi poslovanja veći su za 36.076,42 €.

*Rashodi za zaposlene* (31) ostvareni su u iznosu od 69.331,00 € i u odnosu na isto razdoblje prethodne godine bilježe rast od 40,6%. Rashodi za zaposlene obuhvaćaju plaće, plaće u naravi (prehrana), doprinose na plaće i ostale rashode za zaposlene u općinskoj upravi (nagrade, regres, božićnica i sl.). Spomenuti rashodi bilježe rast u odnosu na prethodnu godinu zbog povećanju osnovice za izračun plaće u rujnu 2024. godine te otkaz jednog namještenika sredinom veljače 2024. godine, a novi namještenik je zaposleni u travnju 2024. godine.

*Materijalni rashodi* (32) ostvareni su u iznosu od 138.585,23 i u odnosu na isto razdoblje prethodne godine povećani su za 55,3%. Odnose se na rashode za redovno poslovanje i rashode za izvršavanje programskih aktivnosti općinske uprave. Naknade troškova zaposlenima (321) su se neznatno smanjile i to za 0,2% u odnosu na prethodnu godinu, a ti troškovi se odnose na službena putovanja, naknade za prijevoz na posao i s posla, stručno usavršavanje zaposlenika i korištenje automobila u službene svrhe (3214). Rashodi za materijal i energiju (322) su se smanjili za 9,7%, a odnose se na uredski materijal i ostale materijalne rashode, troškove energije, materijala za održavanje i čišćenje i sitni inventar. Rashodi za usluge (323) su povećani za 84,9% u odnosu na prošlu godinu, a povećanje se najvećim dijelom odnosi na troškove usluge tekućeg i investicijskog održavanja (3232) – povećanje za 225,2% (servis ferris kosilica u 2025. godini), i intelektualne i osobne usluge (3237) – povećanje za 312,8% (projektna dokumentacija za interijer dječjeg vrtića te priprema projektnog prijedloga za interreg SLO).

Ostali nespomenuti rashodi poslovanja (329) su se povećali za 55,1%, a povećanje se odnosi na troškove reprezentacije 3293 – za 66,4% i troškove pristojbi i naknada 3295 – za 3.616,9%.

*Financijski rashodi* (34) ostvareni su u iznosu od 13.844,06 € i bilježe pad od 9,6% u odnosu na isto razdoblje prethodne godine. Navedeni rashodi se prvenstveno odnose na kamate po primljenim zajmovima od Hrvatske banke za obnovu i razvitak radi izgradnje dječjeg vrtića u Sračincu te modernizacije nerazvrstanih cesta na području Općine Sračinec (3422). Manji su iz razloga što su u ovom obračunskom razdoblju uplaćene manje kamate dugoročnog kredita za dječji vrtić i modernizaciju nerazvrstanih cesta i te kamate će iz godine u godinu biti sve manje. Bankarske usluge i usluge platnog prometa (3431) su se također smanjile u odnosu na prethodnu godinu u iznosu od 233,29 €, odnosno za 22,9%, a odnose se na naplate 5% prihoda i naknade banke.

*Subvencije* (35) iznose 3.302,03 € što predstavlja neznatno povećanje za 4,5 € u odnosu na isto razdoblje prethodne godine. Subvencije ovise o prijavama na javni poziv za dodjelu potpora za razvoj poduzetništva na području Općine Sračinec. Isplaćivane su potpore poljoprivrednicima za nabavu poljoprivredne mehanizacije i opreme te potpore za osiguranje usjeva dok su obrtnicima i vlasnicima tvrtki isplaćivane potpore za nabavu nove opreme i inventara, zapošljavanje, adaptaciju poslovnih prostora te pokretanje gospodarske aktivnosti.

*Pomoći dane u inozemstvo i unutar općeg proračuna* (36) ostvarene su u iznosu od 14.806,66€ i u odnosu na isto razdoblje prethodne godine povećane su za 3.125,26 €, odnosno za 26,8%. To su tekuće pomoći proračunskim korisnicima drugih proračuna (3661), a odnose se na troškove produženog boravka u OŠ Sračinec.

*Naknade građanima i kućanstvima na temelju osiguranja i druge naknade* (37) ostvarene su u iznosu od 90.504,09 €, odnosno za 10,1% veće u odnosu na prethodnu godinu. Ove naknade se odnose na naknade koje se isplaćuju korisnicima Socijalnog programa sukladno Odluci o socijalnoj skrbi Općine Sračinec (isplata prigodnih pomoći umirovljenicima, isplata stipendija, porodiljne naknade, sufinanciranje odvoza otpadnih pelena, sufinanciranje dječjih vrtića i pomoćnika za djecu s poteškoćama).

*Tekuće donacije* (381) ostvarene su u iznosu od 59.437,77 € što je za 18,5% više u odnosu na prethodnu godinu, odnosno u apsolutnom iznosu navedeni rashodi su veći za 9.261,42 €. Navedeni rashodi odnose na donacije dobrovoljnom vatrogasnom društvu, donacije udruženjima građana s područja Općine Sračinec, donacije vjerskim zajednicama te sufinanciranje političkih stranaka. Iznos isplate ovih donacija ovisi o prijavama na natječaj udruga te o ostalim spomenutim isplatama.

*Kapitalne pomoći* (386) nemaju ostvarenje ove godine, ali su u istom razdoblju prethodne godine ostvarene u iznosu od 52.032,70 €. Prošle se godine u istom izvještajnom razdoblju sufinanciralo Županijskoj upravi za ceste Varaždin za izvanredno održavanje županijskih cesta u Općini Sračinec (Zelendvorska i Bombellesova u Sračincu, te ŽC 2037 u Svibovcu Podravskom).

**Bilješka broj 4 - PRIHODI OD PRODAJE NEFINANCIJSKE IMOVINE (7)**

Prihodi od prodaje nefinancijske imovine (7) ove godine u prvom kvartalu imaju ostvarenje od 46.935,00 €, dok u istom razdoblju prethodne godine nije bilo ostvarenja. Ovi prihodi odnose se na prodano građevinskog zemljište na području Općine Sračinec.

**Bilješka broj 5 - RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine (4) izvršeni su u iznosu 324.022,34 € i u odnosu na ostvarenje u istom razdoblju prethodne godine veći su za 300.642,87 € ili 1.285,9%.

*Građevinski objekti* (421) izvršeni su u iznosu od 311.549,84 €, a navedeni rashodi odnose na poslovne objekte 4212 (dogradnja dječjeg vrtića „Bambi“ u iznosu od 147.741,85 €), ceste 4213 (rekonstrukcija Ulice Mate Melinčeka - odvojak u Sračincu u iznosu od 120.059,14 €), ostale građevinske objekte 4214 (projektna dokumentacija za zamjenu dječjih igrala u parku „Črlenka“ u iznosu od 10.000,00 € i projektna dokumentacija, postupak JN te stručni nadzor za postavljanje zida za urne na groblju Sračinec u iznosu od 33.748,85 €).

*Postrojenja i oprema* (422) izvršeni su u iznosu od 12.472,50 €, a navedeni rashodi odnose na nabavu uređaja, strojeva i opreme ostale namjene 4227 (kućište i radar za mjerenje brzine u prometu kod OŠ Sračinec, dva TV-a i laptopa za novo dograđeni dio vrtića u Sračincu i kukice te podizač mreže za golove na terenu NK Podravac).

**Bilješka broj 6 - PRIMICI OD FINANCIJSKE IMOVINE I ZADUŽIVANJA (8)**

Primici od financijske imovine i zaduživanja (8) nisu ostvareni ove godine isto kao što nisu ni prošle godine u istom izvještajnom razdoblju. Navedene primitke smo imali prošlih godina, a odnosili su se na primljene kredite od HBOR-a za dogradnju dječjeg vrtića i modernizaciju nerazvrstanih cesta na području Općine Sračinec.

**Bilješka broj 7 - IZDACI ZA FINANCIJSKU IMOVINU I OTPLATE ZAJMOVA (5)**

Izdaci za financijsku imovinu i otplate zajmova (5) ostvareni su u iznosu od 52.772,94 € isto kao i prošle godine u ovom izvještajnom razdoblju. Navedeni izdaci odnose se na otplatu glavnice kredita zaključenog sa Hrvatskom bankom za obnovu i razvitak radi izgradnje dječjeg vrtića u Sračincu u iznosu od 8.532,00 € (1 rata) i na otplatu glavnice kredita zaključenog sa Hrvatskom bankom za obnovu i razvitak za modernizaciju nerazvrstanih cesta na području Općine Sračinec u iznosu od 44.240,94 € (1 rata).

**Bilješka broj 8 - VIŠAK PRIHODA I PRIMITAKA (X005)**

U izvještajnom razdoblju ostvaren je višak prihoda i primitaka (X005) u iznosu od 172.122,66€ koji zbrojen s viškom prihoda i primitaka iz prijašnjeg razdoblja (9221-9222) u iznosu od 817.829,63 € čini ukupno raspoloživ višak prihoda i primitaka u sljedećem razdoblju (X006) u iznosu od 989.952,29 €.

**Bilješka broj 9 - STANJE NOVČANIH SREDSTAVA NA KRAJU RAZDOBLJA (11K)**

Na kraju izvještajnog razdoblja ukupno stanje na računima i u blagajnama iznosi 1.025.364,44€ i sastoji se od stanja na slijedećim računima:

* Zagrebačka banka d.d Varaždin = 1.024.746,68 €,
* Novac u blagajni = 617,76 €.

***3. IZVJEŠTAJ O OBVEZAMA (Obrazac: OBVEZE)***

**Bilješka broj 10** - U Izvještaju o obvezama iskazuju se ukupne obveze Općine Sračinec u razdoblju od 1. siječnja do 31. ožujka 2025. godine. Stanje obveza na kraju izvještajnog razdoblja (V006) iznosi 2.508.494,28 € od čega dospjele obveze (V007) iznose 7.329,56 €, a nedospjele obveze (V009) iznose 2.501.164,72 €.

Stanje dospjelih obveza na kraju izvještajnog razdoblja (V007) iznosi 7.329,56 € i

odnosi se na slijedeće obveze:

* (232) obveze za materijalne rashode u iznosu od 448,94 € - navedene obveze odnose se na ulazne račune koji su zaprimljeni krajem mjeseca ožujka u 2025. godini, a valute plaćanja na računima su datumi prije zaprimanja samog računa ili isti dan (računi su podmireni odmah po zaprimanju u travnju 2025. godine),
* (237) obveze za naknade građanima i kućanstvima u iznosu od 1.494,49 € - navedene obveze odnose se na račun za sufinanciranje mobilnog reciklažnog dvorišta i račun za sufinanciranje dječjeg vrtića koji su zaprimljeni s 27. i 31.03.2025., a datum valute je 30. i 31.03.2025. (podmireni su u travnju 2025. godine),
* (267) obveze za zajmove od drugih razina vlasti u iznosu od 0,01 € - navedene obveze se odnose na rasknjiženje poreza na dohodak prema FINA izvješću (FINA nam je trebala naplatiti još taj jedan cent ali nije - vidjet ćemo na kraju godine stvarno stanje)
* (27) obveze za predujmove, depozite, jamčevne pologe i tuđe prihode u iznosu od 5.386,12 € - navedene obveze odnose se na uplaćene predujmove komunalne naknade, naknade za uređenje voda i grobne naknade, na rasknjiženje uplaćenih predujmova prema izvješću Porezne uprave za uplaćene poreze na potrošnju, tvrtku i promet nekretnina (271) u iznosu od 5.255,92€ i na naplaćene prihode za naknadu za uređenje voda za mjesec ožujak 2025. godine (273) u iznosu od 130,20 € (pražnjenje sredstava Hrvatskim vodama vrši se odmah prvi radni dan po završetku mjeseca).

Stanje nedospjelih obveza na kraju izvještajnog razdoblja (V009) iznosi 2.501.164,72 i

odnosi se na slijedeće obveze:

* (23) obveze za rashode poslovanja u iznosu od 39.189,86 € (obveza za plaću zaposlenicima za mjesec ožujak 2025. u iznosu od 22.021,52 € - konto 231, obveze za materijalne rashode kojima je valuta u travnju 2025. u iznosu od 15.205,84 € - konto 232, obveze za subvencije poljoprivrednicima i obrtnicima za mjesec ožujak 2025. u iznosu od 1.562,50 € - konto 235 i obveze za donacije udrugama kojima je valuta u travnju 2025. u iznosu od 400,00 € - konto 238),
* (24) obveze za nabavu nefinancijske imovine u iznosu od 2.500,00 € (ulazni računi s valutom u travnju 2025. godine),
* (26) obveze za financijsku imovinu u iznosu od 2.459.474,86 € (obveze za dugoročni kredit HBOR-a za izgradnju dječjeg vrtića u Sračincu u iznosu od 247.428,09 € - konto 262421 te obveze za dugoročni kredit HBOR-a za modernizaciju i rekonstrukciju nerazvrstanih cesta na području Općine Sračinec u iznosu od 2.212.046,77 € - konto 26222).